Αθήνα: 10.12.2015

Αρ. Πρωτ.: 2791

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Ημερίδα για την ηλεκτρονική προσβασιμότητα, 16/12**

Ημερίδα με τίτλο «Καλές Πρακτικές ηλεκτρονικής προσβασιμότητας -To Σύστημα Παραγωγής Εμπλουτισμού και Αξιοποίησης Περιεχομένου (ΣΥΣΠΕΑΠ)», διοργανώνουν το Εθνικό Κέντρο Κοινωνικής Αλληλεγγύης (Ε.Κ.Κ.Α.) σε συνεργασία με την Εθνική Συνομοσπονδία Ατόμων με Αναπηρία (Ε.Σ.Α.μεΑ.), την Τετάρτη 16 Δεκεμβρίου στο συνεδριακό χώρο του κτιρίου της Ε.Σ.Α.μεΑ., (οδός Ελ. Βενιζέλου 236, ισόγειο, Ηλιούπολη, στάση ΜΕΤΡΟ Άλιμος), ώρα προσέλευσης 8.30 το πρωί.

Η ηλεκτρονική προσβασιμότητα έχει αναγνωριστεί τα τελευταία χρόνια ως θεμελιώδες ανθρώπινο δικαίωμα από το Ελληνικό Σύνταγμα και από πλήθος διεθνών συμβάσεων, οι οποίες υπαγορεύουν κανόνες και πολιτικές προς όφελος της μείωσης του ψηφιακού χάσματος.

Το Ε.Κ.Κ.Α. ως σύγχρονος δημόσιος προνοιακός φορέας προκειμένου να συμβάλλει στην υλοποίηση των επιταγών του εθνικού και διεθνούς δικαίου και αναγνωρίζοντας τις ανάγκες καθημερινής διαβίωσης των ΑμεΑ, υλοποίησε και λειτουργεί ένα σύστημα διαδικτυακών εφαρμογών με αντικείμενο την παροχή υπηρεσιών ενημέρωσης σε μορφή προσβάσιμη μέσω της Διαδικτυακής Πύλης ([www.prosvasi-amea.gov.gr](http://www.prosvasi-amea.gov.gr/)). Η εν λόγω Πύλη χαρακτηρίζεται από ευελιξία στη χρήση και έχει στόχο να εξασφαλίζει το δικαίωμα όλων των πολιτών να έχουν ίδια δυνατότητα πρόσβασης στην πληροφόρηση, αλλά και σε οπτικο-ακουστικό περιεχόμενο ειδικά προσαρμοσμένο στις ιδιαίτερες ανάγκες και δυνατότητές τους.

Η Ημερίδα έχει ως στόχο την προώθηση της ηλεκτρονικής προσβασιμότητας, καθώς και την ανάδειξη καλών πρακτικών οι οποίες έχουν αναπτυχθεί στην Ελλάδα και την εξοικείωση της ευρύτερης κοινωνίας με τα δικαιώματα και τις δυνατότητες που συνδέονται με τα νέα μέσα ηλεκτρονικής επικοινωνίας και δικτύωσης.

*Παρακαλούμε για την κάλυψη.*

**Πρόγραμμα**

8:30 - 9:00 Προσέλευση - Εγγραφές

9:00 - 9.30 Χαιρετισμοί: Εκπρόσωποι πολιτικής ηγεσίας, ΥΠΕΚΚΑ, Υπουργείου Εσωτερικών, Πρόεδρος Ε.Σ.Α.μεΑ. και EDF Ιωάννης Βαρδακαστάνης, Πρόεδρος ΠΟΣΓΚΑμεΑ Γιάννης Λυμβαίος, Πρόεδρος Ε.Κ.Κ.Α. Περικλής Τζιάρας

**Α. ΤΟ ΣΥΣΠΕΑΠ ΣΤΗΝ ΥΠΗΡΕΣΙΑ ΤΗΣ ΗΛΕΚΤΡΟΝΙΚΗΣ ΠΡΟΣΒΑΣΙΜΟΤΗΤΑΣ -ΔΥΝΑΤΟΤΗΤΕΣ ΠΡΟΟΠΤΙΚΕΣ**

Πρόεδρος: Πετροπούλου Ράνια, Δρ Εκπαιδευτικής Τεχ/γίας και Ψηφιακών Συστημάτων Παν/μίου Πειραιά, μέλος Ε.ΔΙ.Π του Εργαστηρίου Βιοϊατρικής Τεχ/γίας της Σχολής Ηλεκτρ/γων Μηχανικών και Μηχ. Υπολογιστών του ΕΜΠ

9.30-10.00 Η ηλεκτρονική προσβασιμότητα ως δικαίωμα. Θεσμικό πλαίσιο και εφαρμογές, Νικόλαος Παρταράκης, Δρ. Επιστήμης Υπολογιστών Πανεπιστημίου Κρήτης, μέλος Ε.ΔΙ.Π του Εργαστηρίου Αλληλεπίδρασης Ανθρώπου Υπολογιστή του Ινστιτούτου Πληροφορικής του ITE, Δέσποινα Γούναρη, κοινωνιολόγος, Προϊσταμένη Τμήματος Αξιολόγησης έργου ΕΚΚΑ

10.00-10.20Το Σύστημα Παραγωγής Εμπλουτισμού και Αξιοποίησης Περιεχομένου Δυνατότητες Προοπτικές, Μ. Παπαστάθη, κοινωνιολόγος, συντονίστρια της διεπιστημονικής Ομάδας παραγωγικής λειτουργίας του έργου ΣΥΣΠΕΑΠ του ΕΚΚΑ

Β. Κιλτσοπούλου, υπεύθυνη προσβασιμότητας της Ομάδας παραγωγικής λειτουργίας του ΣΥΣΠΕΑΠ

10.20-10.40 Διαδραστικές υπηρεσίες του ΣΥΣΠΕΑΠ: Πολυμεσικό περιεχόμενο και μέσα κοινωνικής δικτύωσης, Α. Παπαδοπούλου, υπεύθυνη πολυμεσικού περιεχομένου του έργου ΣΥΣΠΕΑΠ

Μ. Κοτρωνάκης, υπεύθυνος υπηρεσίας Τηλεδιάσκεψης του έργου ΣΥΣΠΕΑΠ

10.40-11. 00 Το ΣΥΣΠΕΑΠ στην υπηρεσία του πολίτη με αναπηρία και των μελών της οικογένειάς του, Σ. Σιούτης, Δρ Ψυχολογίας Παντείου Πανεπιστημίου, στέλεχος της Δ/νσης Προστασίας ΑμεΑ, Γενικής Γραμματείας Πρόνοιας ΥΠΕΚΑΑ, διδάσκων ΕΚΠΑ

11.00-11.30 Ερωτήσεις-Συζήτηση

11:30 - 12.00 Διάλλειμα-Καφές

**Β. ΚΑΛΕΣ ΠΡΑΚΤΙΚΕΣ ΗΛΕΚΤΡΟΝΙΚΗΣ ΠΡΟΣΒΑΣΙΜΟΤΗΤΑΣ**

Πρόεδρος: Χρήστος Νάστας, Γενικός Γραμματέας Εθνικής Συνομοσπονδίας Ατόμων με Αναπηρία

12.00-12.20 «Με άλλα μάτια» η σημασία της διάχυσης της πληροφόρησης, B. Αυγουλάς, Νομικός, Δημ. Σύμβουλος, Επικεφαλής Νεολαίας Πανελληνίου Συνδέσμου τυφλών επιστ. συνεργάτης του Υπουργού Εσωτερικών, Διαχειριστής του blog «Με άλλα μάτια»

12.20-12.40 Κινητική αναπηρία και Διαδίκτυο, Αν. Κωστάρης, Γενικός Γραμματέας ΠΑΣΥΠΚΑ

12.40-13.00 Ηλεκτρονική προσβασιμότητα και χρήση εφαρμογών στις δυνατότητες των ατόμων με νοητική υστέρηση. Σύστημα ποιότητας EQUASS Excellence στα εκπαιδευτικά προγράμματα του Εργαστηρίου «ΠΑΝΑΓΙΑ ΕΛΕΟΥΣΑ», Δ. Χειμαριώτης, κοινωνιολόγος, Διευθυντής του Εργαστηρίου «ΠΑΝΑΓΙΑ ΕΛΕΟΥΣΑ», για άτομα με νοητική υστέρηση και συνοδές αναπηρίες

13.00-13.20 «Πώς το όραμα γίνεται φωνή: Διαβάζοντας για τους Άλλους», Α. Σπυριδάκη, πολιτικός επιστήμων, Πρόεδρος της Α.Μ.Κ.Ε. «Διαβάζω για τους Άλλους»

13.20-13.40 «Προσβασιμότητα και Κοινωνικός Αποκλεισμός, Γ. Σαββόπουλος, εργοθεραπευτής, Προϊστάμενος Τμήματος Εργοθεραπείας & υπεύθυνος Υποστηρικτικής Τεχνολογίας Ασκληπιείου Βούλας, διαχειριστής του blog «4disabled.gr»

13.40-14.00 Ερωτήσεις- Συζήτηση

14-00-14.15 Συμπεράσματα-Προοπτικές, Γ. Χανδάνος, κοινωνιολόγος, Διευθυντής Συντονισμού & Οργάνωσης του Ε.Κ.Κ.Α.